armvectores/hy_wikipedia_2023 huggingface dataset:
Պացիֆիկ

Պացիֆիկ (անգլ.՝ pacific - «խաղաղ, խաղաղասեր, հաշտարար»), խաղաղության, զինաթափման, հակապատերազմական շարժման միջազգային սիմվոլ։ Այս նշանն (☮) ի սկզբանե ստեղծվել է բրիտանական միջուկային զինաթափման շարժման համար։ 1958 թվականի փետրվարի 21-ին այն մշակել և ավարտին է հասցրել պրոֆեսիոնալ բրիտանացի նկարիչ և դիզայներ Ջերալդ Հոլթոմը՝ Ատոմային պատերազմի դեմ ուղղակի գործողությունների կոմիտեի երթի համար։ Երթը նախատեսվում էր անցկացնել ապրիլի 4-ին Լոնդոնի Թրաֆալգարյան հրապարակից մինչև Անգլիայի Էլդերմեստոն քաղաքի միջուկային զենքի հետազոտությունների վարչությունը։ Դրանից հետո խորհրդանիշն ընդունվել Է Միջուկային զինաթափման շարժման կողմից (CND) և 1960-ական թվականներին դարձել այդ ժամանակվա հակապատերազմական շարժման և հակամշակույթի միջազգային խորհրդանշանը։


== Նկար ==

Նշանը N և D սեմաֆորային ազդանշանների համադրությունն է, ինչը նշանակում է «միջուկային զինաթափում» (անգլ.՝ nuclear disarmament)։ Սեմաֆորական այբուբենի մեջ N տառը փոխանցվում է՝ շրջված V տառի տեսքով երկու դրոշ պահելով, իսկ D տառը՝ մեկ դրոշը վեր է պահում, մյուսը՝ ներքև։ Այս երկու ազդանշանները, միմյանց վրա դրված, պատկերել են խաղաղության նշանի ձևը։ CND-ի առաջին պաշտոնական տարբերակում գծերը լայնացել են կենտրոնից, և նշանն սպիտակ էր սևի վրա։
Հոլթոմը հետագայում «Peace News» («Խաղաղության լուրեր») ամսագրի խմբագիր Հյու Բրոքին ավելի մանրամասն բացատրել է գաղափարի ծագումը։

«Պացիֆիկ» նշանի մեկ այլ հնարավոր նշանակությունը կարող է լինել բոլոր ճանապարհների միավորումը որպես մարդկության միասնության խորհրդանիշ։
Կան նաև այս խորհրդանիշի՝ որպես աղավնու ոտնաթաթի հետքի մեկնաբանություններ։
Խաղաղության նշանն առաջին անգամ Միացյալ Նահանգներում հայտնի է դարձել 1958 թվականին՝ այն բանից հետո, երբ Ալբերտ Բիգելոուն խաղաղության նշանով դրոշով զարդարված իր փոքրիկ նավակով ժամանել Է միջուկային փորձարկումների վայր։ Խորհրդանիշը 1960 թվականին Ամերիկա է բերել Չիկագոյի համալսարանի ուսանող Ֆիլիպ Օլթբեկը, որն Անգլիա էր մեկնել որպես Խաղաղության ուսանողական միության (SPU) պատվիրակ՝ խաղաղության անգլիացի կողմնակիցների հետ հանդիպելու համար։ Օլթբեկը գնել է «հավի հետքերով» պատկերանշանների պարկը և վերադարձել Չիկագո, որտեղ SPU-ն համոզել է վերատպել պատկերանշանները և օգտագործել այդ նշանը որպես իր խորհրդանիշ։ Հաջորդ չորս տարվա ընթացքում SPU-ն հանրակացարաններում տպագրել և վաճառել է հազարավոր պատկերանշաններ։ 1960-ական թվականների վերջին խաղաղության նշանը դարձել է պատերազմի հակառակորդների կողմից ընդունված միջազգային խորհրդանիշը։

Յունիկոդում խաղաղության նշանը U+262E-ն է՝ ☮, և, հետևաբար, HTML-ում կարող է պատկերված լինել որպես &#x262e; կամ &#9774;։ Այնուամենայնիվ, բրաուզերը կարող է չունենալ համապատասխան տառատեսակը՝ այն պատկերելու համար։
CND-ի նշանի բնօրինակ պատկերը պահվում է Անգլիայի խաղաղության թանգարանում, որտեղ ցուցադրված է ճշգրիտ օրինակը։


== Փաստեր ==
1973 թվականին ՀԱՀ-ի կառավարությունը փորձել է արգելել ապարտհեյդի հակառակորդների կողմից խորհրդանիշի օգտագործումը։


== Տես նաև ==
Պացիֆիզմ
Խաղաղ օվկիանոս
Խորհրդանիշ Աղավնի


== Ծանոթագրություններ ==


== Արտաքին հղումներ ==
☮-ը Scriptsource.org կայքում(անգլ.)
«Խաղաղության խորհրդանիշ «պացիֆիկը» նշում է իր հոբելյանը․ այն 50 տարեկան է»։ Newsru.com։ Վերցված է 2015-11-09 (ռուս.)
Կապուստինո (այլ կիրառումներ)

Կապուստինո, կարող է վերաբերել՝

Կապուստինո - գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Կապուստինո - գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Կապուստինո - գյուղ Ռուսաստանի Սմոլենսկի մարզի Սիչովսկի շրջանի կազմում։
Մետաղաֆիզիկա

Մետաղաֆիզիկա, ֆիզիկայի բաժին, որն ուսումնասիրում է մետաղների ու համաձուլվածքների էլեկտրոնային և ատոմա-բյուրեղային կառուցվածքը, ինչպես նաև դրանց ֆիզիկական հատկությունները։
Մետաղաֆիզիկան պայմանականորեն կարելի է տրոհել երեք բաժինների, որոնք իրարից տարբերվում են հետազոտման մեթոդներով և խնդիրներով։ Առաջին բաժինը վերաբերում է մետաղներում և համաձուլվածքներում ֆազային հավասարակշռության պայմանների, տարբեր պրոցեսների կինետիկայի ուսումնասիրությանը, երկրորդը՝ մետաղների և համաձուլվածքների ամրության ու պլաստիկության հարցերի ուսումնասիրությանը՝ կապված ցանկալի հատկություններով նյութեր ստանալու անհրաժեշտության հետ։ Նշված երկու բաժինները կազմում են այսպես կոչված տեսական մետաղագիտության հիմքը։ Երրորդ բաժինը վերաբերում է ժամանակակից մետաղաֆիզիկաի հիմքը կազմող միկրոսկոպիկ տեսությանը, որը հնարավորություն է տալիս բացատրելու մետաղների, հիմնականում նաև համաձուլվածքների ֆիզիկական հատկությունները՝ ելնելով դրանց ատոմական կառուցվածքից։ Միկրոսկոպիկ տեսության պարզագույն տարբերակը, որը հայտնի է մետաղների դասական էլեկտրոնային տեսություն անունով, 1900-ական թվականներին մշակել են Պ․ Դրուդեն և Հ․ Լորենցը։ Ըստ այդ տեսության, էլեկտրոնները մետաղում կազմում են էլեկտրոնային իդեալական գազ և իրենց քաոսային շարժման ընթացքում ժամանակ առ ժամանակ բախվում են միայն բյուրեղային ցանցի հանգույցներում «նստած» իոններին։ Այդ մոդելով տրվեց Օհմի և Ջոուլ-Լենցի փորձնական օրենքների տեսական հիմնավորումը։ Դասական էլեկտրոնային տեսությունը հաստատեց նաև մետաղի էլեկտրոնային հաղորդականության (а) և ջերմահաղորդականության (x) միջև գոյություն ունեցող պարգ կապը (х/cгT= const), որը բավարար ճշտությամբ մեծ թվով մետաղների համար համընկնում է փորձնական արդյունքներին (100-400 K ջերմաստիճանային տիրույթում)։ Սակայն դասական էլեկտրոնային տեսությունը, լինելով խիստ մոտավոր, ի վիճակի չէր բացատրելու փորձերից հայտնի դարձած մի շարք կարևոր փաստեր (օրինակ, բարձր ջերմաստիճաններում մետաղների և դիէլեկտրիկների ջերմունակությունների գործնականում իրար հավասար լինելը և այլն)։ Էլեկտրոնային ազատ գազի մոդելը զարգացրել է Ա․ Զոմմերֆելդը (1927), առաջին անգամ էլեկտրոնների համար կիրառելով քվանտային վիճակագրական բաշխման ֆունկցիան (Ֆերմի-Դիրակի ֆունկցիա), որում հաշվի էին առնված միկրոմասնիկների համար գործող նոր սկզբունքները՝ նույնականության սկզբունքը և Պաոդիի սկզբունքը։ Քվանտային վիճակագրության կիրառումը հանգեցրեց կարևոր արդյունքի․ պարզվեց, որ մետաղների էլեկտրական, ջերմային, ինչպես նաև սպինային պարամագնիսական հատկությունները պայմանավորված են ոչ թե բոլոր ազատ էլեկտրոններով, այլ միայն EF Ֆերմիի էներգիայի շրջակայքի շատ նեղ՝ KT էներգետիկական տիրույթում գտնվող էլեկտրոններով։ Էլեկտրոնային գազի այդպիսի ուժեղ «այլասերման» պատճառով էլեկտրոնները բարձր ջերմաստիճաններում նկատելի ներդրում չեն ունենում ջերմունակության մեջ։
Cogito ergo sum

Cogito, ergo sum (լատ.՝ «Մտածում եմ, հետևաբար, գոյություն ունեմ»), Ռենե Դեկարտի փիլիսոփայական արտահայտությունը, նոր ժամանակների արևմտյան ռացիոնալիզմի հիմնարար տարրերից մեկը։
Այս արտահայտությունը Դեկարտը ներկայացրել է որպես առաջնային ճշմարտություն, որն անհնարին է կասկածել և որով, հետևաբար, կարելի է սկսել կառուցել հավաստի գիտելիքի կառույցը։
Փաստարկը պետք չէ հասկանալ որպես եզրակացություն («նա, ով մտածում է, գոյություն ունի. ես մտածում եմ, հետևաբար ես գոյություն ունեմ») հակառակը, նրա էությունը ակներևությունն է, իմ գոյության հավաստիությունը որպես մտածող սուբյեկտի (res cogitans — «մտածող իրի»). մտածելու ցանկացած գործողություն (առավել լայն կերպով՝ ցանկացած պատկերացում, գիտակցության վերապրում, cogito-ն չի սահմանափակվում մտածողությամբ) բացահայտվում է՝ նրա՝ իմ, մտածողի, այդ գործողությունը կատարողի վրա ռեֆլեքսիվ հայացք գցելով։


== Ծանոթագրություններ ==


== Գրականություն ==
Մարտին Հայդեգեր, Եվրոպական նիհիլիզմ։ Գլուխներ «Դեկարտի Cogito-ն որպես cogito me cogitare» և «Դեկարտյան cogito sum»։
Էդմունդ Գուսերլ, Մաքուր Ֆենոմենոլոգիայի և ֆենոմենոլոգիական փիլիսոփայության գաղափարներ։ Հ. 1. — Մ., 1999. § 46:


== Արտաքին հղումներ ==
Routledge Encyclopedia of Philosophy: Descartes — The Cogito Argument Archived 2009-02-22 at the Wayback Machine. (անգլ.)
Կոկորդիլոսի արցունքներ

Կոկորդիլոսի արցունքներ, դարձվածք, որն օգտագործվում է բազմաթիվ լեզուներում և նշանակում է կեղծ զգացմունքի արտահայտություն, ձևական լաց։


== Ծագում ==

Արտահայտությունը գալիս է հին հավատալիքից, թե իբր կոկորդիլոսները լաց են լինում զոհին հոշոտելու ժամանակ։ Պլուտարքոսի ստեղծագործություններից մեկում կոկորդիլոսի վարքագիծը համեմատվում է այն մարդկանց հետ, որոնք ցանկանում են ինչ-որ մեկին սպանել, բայց հետո ողբում են զոհին։ Ըստ Կոնստանտին Բոգդանովի՝ կոկորդիլոսի արցունքների մասին առաջին տեղեկությունը հայտնաբերվում է Փոտ պատրիարքի «Միրիոբիբլիոն»-ում (գրված է IX դարի կեսերին)։ Միջնադարում արտահայտության իմաստը միանշանակ չի եղել. այդ ժամանակի որոշ բեստիարիաներում կոկորդիլոսը սգում է զոհին՝ զղջալով իր արածի համար։ Ժամանակակից նշանակության հաստատմանը նպաստել է Էրազմ Ռոտերդամցին իր «Առածներ» գրքում, ավելին, ըստ Ա. Ե. Մախովի՝ «հենց Էրազմն է կոկորդիլոսի արցունքները «կենդանաբանականից» դարձրել առած, «իրերից»՝ «բառեր»։ «Ազբուկովնիկը» (բառարան) XVII դարում հաղորդում է. «Կոկորդիլոսը ջրային կենդանի է. երբ ուտում է մարդուն, լալիս է, բայց ուտել չի դադարում։ Իսկ գլուխը մարմնից պոկելով՝ լաց է լինում»։
Կենսաբանության բնագավառում արտահայտությունը բացատրվում է աչքերի մոտ կոկորդիլոսի քրտնքագեղձերի առկայությամբ։ Երբ կոկորդիլոսը ուտում է զոհին, նրա քրտինքը դուրս է գալիս գեղձերից։ Հնարավոր է, որ դա է պատճառ դարձել առասպելի առաջացման  համար։


== Կոկորդիլոսի արցունքների համախտանիշ ==
Կոկորդիլոսի արցունքի համախտանիշը կամ Բոգորադի համախտանիշը առաջացել է Բելի կաթվածիի ոչ պատշաճ բուժման պատճառով, որի պատճառով արցունքագեղձերը գրգռվում են ուտելիս։ Համախտանիշն առաջին անգամ նկարագրել է խորհրդային ֆիզիոլոգ Ֆ. Ա. Բոգորադը 1928 թվականին և առաջարկել է անունը։


== Գրականության մեջ ==
Միխայիլ Սալտիկով-Շչեդրինի «Մի քաղաքի պատմության» մեջ գրված է․ «Նրա այդ բոլոր արցունքները կոկորդիլոսի էին» (ռուս․՝ «Все те его слёзы были крокодиловы»)։ Ալեքսանդր Օստրովսկու «Գայլեր և ոչխարներ» (ռուս.՝ «Волки и овцы») կատակերգական պիեսում գրված է․ «Եվ կոկորդիլոսները լացում են, բայց այնուամենայնիվ ամբողջական հորթ են կուլ տալիս» (ռուս․՝ «И крокодилы плачут, а всё-таки по целому телёнку глотают»)։ «Կոկորդիլոսի արցունքներ» արտահայտությունն օգտագործվել է նաև Վլադիմիր Վիսոցկու  «Песенке ни про что, или Что случилось в Африке» երգում․ «Льют жираф с жирафихой // Слёзы крокодильи», նկատի ունենալով, որ ընձուղտներն իրենց աղջկան ամուսնացրել են բիզոնի հետ։


== Ծանոթագրություններ ==


== Արտաքին հղումներ ==
«No Faking It, Crocodile Tears Are Real»։ Science Daily։ 2007-10-07։ Վերցված է 2008-08-14 
Straight Dope article on crocodile tears (6.10.1978)
Updated Straight Dope article on crocodile tears (3.05.2002)
Ջիլիզայի պատմության և մշակույթի անշարժ հուշարձանների ցանկ (Լոռու մարզ)

Այս հոդվածը ներկայացնում է Լոռու մարզի Ջիլիզա գյուղի պատմության և մշակույթի հուշարձանների ցանկը, որը 2004 թվականին հաստատվել է Հայաստանի կառավարության կողմից։ Ցանկում ներառված է ընդամենը 38 հուշարձան (12 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Շիմկովցի (գյուղ, Բելոգորսկի շրջան)

Շիմկովցի (ուկրաիներեն՝ Шимківці), գյուղ Ուկրաինայի Խմելնիցկիի մարզի Բելոգորսկի շրջանում։
2001 թվականի տվյալներով Շիմկովցի գյուղում բնակվում էր 454 մարդ։ Բնակավայրը զբաղեցնում է 0,152 կմ² տարածք։ Բնակչության խտությունը կազմում էր 2986,84 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պլայսկիրխեն

Պլայսկիրխեն  (գերմ.՝ Pleiskirchen), կոմունա Գերմանիայի Բավարիա երկրամասում։
Ենթարկվում է Վերին Բավարիա վարչական շրջանին։ Մտնում է Ալտյոտինգի շրջանի կազմի մեջ։ Բնակչությունը 2357 մարդ (ըստ 2010 թվականի դեկտեմբերի 31-ի)։ Տարածքը 52,59 կմ² է։ Պաշտոնական կոդ՝ 09 1 71 127։


== Ծանոթագրություններ ==


== Արտաքին հղումներ ==
Պաշտոնական էջ
Պառնի Ֆիլեն

Պառնի Ֆիլեն (ֆր.՝ Pargny-Filain), համայնք Ֆրանսիայում՝ Պիկարդիա մարզի Էնա գավառում։ Մտնում է Ֆեր ան Տարդենուա կանտոնի կազմի մեջ։ Համայնքի շրջանը՝ Սուասոն։
Համայնքի INSEE կոդը՝ 02589:


== Բնակչություն ==
2010 թվականի տվյալներով՝ համայքնի բնակչությունը կազմում է 234 մարդ։


== Տնտեսություն ==
2010 թվականին համայնքի 155 աշխատունակ (15-64 տարեկան) բնակիչներից 130-ը տնտեսապես ակտիվ էին, 25-ը՝ ոչ ակտիվ (ակտիվության ցուցանիշը կազմել է 83,9 %, 1999 թվականին եղել է 69,9 %։ 130 տնտեսապես ակտիվ բնակիչներից աշխատում էին 114-ը (59 տղամարդ և 55 կին), գործազուրկ էին 16 մարդ (10 տղամարդ և 6 կին)։ 25 տնտեսապես ոչ ակտիվ բնակիչներից 7-ը եղել են աշակերտներ կամ ուսանողներ, 10-ը՝ թոշակառուներ, 8-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ. Պառնի Ֆիլեն (ֆր.)
Նոել (ֆիլմ)

Նոել (անգլերեն Noel) — ամերիկյան դրամա՝ նկարահանված ռեժիսոր Չեզ Պլամինտերի կողմից 2004 թվականին


== Սյուժե ==
Նյու Յորքում Սուրբ Ծնունդը տարվա ամենագեղեցիկ ժամանակն է։ Ամբողջ քաղաքում լուսավորվում են հազարավոր տոնածառներ, որոնք ստեղծում են խաղաղության եւ երջանկության զգացում։ Սակայն, որոշ մարդկանց համար դա բավարար չէ։ Նրանք սպասում են անհավատալի, կախարդական ինչ-որ բան, որպեսզի խուսափեն ամենօրյա անհանգստություններից եւ դժվար հիշողություններից
Գեղեցկուհի Նինան Պենելոպե Քրուզ ստիպված է շուտով  ամուսնանալ ոստիկանության աշխատակից Մայքի Պոլ Ուոքեր հետ, սակայն հերթական խանդի տեսարանից հետո, նա հեռանում է Մայքից:Գալով իր հարազատների մոտ նա հանդիպում է Ռոզային՝քառասունամյա հրատարակչին, ով վերջին տասը տարում ստիպված էր խնամել իր հիվանդ մորը՝ Հելենին, ինչի հետևանքով իր մոտ չէին ստացվում հարաբերությունները տղամարդկանց հետ:ԵՎ ահա Ռոզան բախվում է այն հրաշքին, որը տեղի էր ունենում կողքի սենյակում։ Այդ ժամանակ Մայքին հետապնդում էր Արտին(Ալան Առկին)՝սրճարանի տարեց սեփականատերը, ով համոզված էր որ ռեյնկարնացիայից հետո իր կնոջ հոգին ամփոփվել էր ոստիկանի մարմնում։
Արտիի սրտի կաթվածից հետո, Մայքը ծերունուն տեղափոխում է հիվանդանոց, այդտեղ է գալիս նաև ժյունը, ով պատրաստ է վնաս պատճառել իրեն հիվանդանոցում Սուրբ Ծնունդ նշելու համար՝ ինչպես տասնչորս տարի առաջ,որը իր կյանքի լավագույն Սուրբ Ծնունդն էր։
Այս բոլոր հանդիպումները փոխում են հերոսների կյանքը։ Վերջում նրանք հասկանում են, թե ինչ են ուզում կյանքից. Նրանք պարզապես փորձում են գտնել իրենց մարդկային երջանկությունը եւ կիսել այն ուրիշների հետ, քանի որ նրանք գիտեն որ Սուրբ Ծնունդին, բոլոր ցանկությունները կատարվում են ...


=== Դերերում՝ ===
Դերասան   -   Դեր 

Պենելոպա Քրուզ - Նինա Վասքես
Սյուզան Սարանդոն - Ռոուզ Կոլինս
Փոլ Վոքեր  - Մայք Պայլի
Ռոբին Վիլյամս - Չարլի Բոյդ
Ռաշել Լեֆեվր - Խոլի
Ալեն Արկին - Արտի ՎԵنիսելոս
Չեզ Փալմինտեր- Արիզոն
Մարկուս Թոմաս - Ջուլս Կալվերտ
Ջոն Դոման - բժիշկ՝ Մատյու Բարոն
Դենիել Սանջատա- Մարկո
Սոնի Մարինելի - Դենիս
Պորտեր, Բիլի - Ռենդի
Կարմեն Էջինո - բժիշկ Բատիստ


=== Հետաքրքիր փաստեր ===
Նկարի խորագիրը «Miracles are closer than you think…».
Ֆիլմը ցուցադրվել է DVD-ով կինոէկրանին ցուցադրվելուց 2 օր անց
Նկարահանումները անցկացվել են Նյու-Յորքում և Մոնրաելում (Կանադա)4)Նկարահանման հրապարակում հայտնվելու համար Սյուզան Սարադոնը ստիպված էր 45 րոպե թռչել ինքնաթիռով՝ որպեսզի Նյու-Յորքից տեղափոխվեր Կանադա՝Տորոնտո քաղաք:Սակայն թռիչքներից մեկը դարձավ 14-ժամյա փորձություն դերասանուհու համար քանի որ բոլոր թռիչքները դեպի առևելյան ափ հետաձգվել էին ձնաբքի պատճառով։

Սաունթրեք

«Angels We Have Heard on High» կատարում են Սուրբ Պողոս երգչախմբի դուստրերը
«Micaela» կատարում է Սոնորա Կարուսելս
«Joy to the World» և «O Christmas Tree» կատարում է Սիդնի Ջեյմսը
«Do Love You» в исполнении Ադրիան փայնտերը
«Something» կատարում են Կարի եղբայրները
«The First Noel» կատարում են Գինա Ռենեն և Գաբրիել Ռենեն
«Silent Night» и «Good King Wenceslas» կատարում է Արթուր Հոլդմենը
«Winter Light» կատարում է Ադամ Պասկալը 
Ինչպես նաև «Three Kings», «Deck the Halls», «We Wish You a Merry Christmas», «Greensleeves», «Letras de Taberna» и «Home for the Holidays».


== Ծանոթագրություններ ==
Գեղարվեստի թագավորական ակադեմիա (այլ կիրառումներ)

Գեղարվեստի թագավորական ակադեմիա, կարող է վերաբերել՝

Գեղարվեստի թագավորական ակադեմիա - Բելգիայի Անտվերպեն քաղաքում գործող եվրոպայի արվեստի ամենահին ակադեմիաներից մեկը
Գեղարվեստի թագավորական ակադեմիա - գեղարվեստի ակադեմիա Հաագայում
Գեղարվեստի թագավորական ակադեմիա - Լոնդոնի Փիքադիլի փողոցի Բերլինգտոն շենքում տեղակայված արվեստի հաստատություն
Հայաստանի գրողների միության Լոռու մարզային բաժանմունք

Հայաստանի գրողների միության Լոռու մարզային բաժանմունք, գրական տարածաշրջանային կազմավորում Լոռու մարզի Վանաձոր քաղաքում։


== Պատմություն ==
Հիմնադրվել է 1957 թվականի հուլիսի 21-ին՝ որպես ՀՍԳՄ Կիրովականի գրական միավորում։ Նախագահ է նշանակվել Նոր-Այրը, ով բաժանմունքը ղեկավարել է 17 տարի։
Միավորման ստեղծումն առաջինը ողջունել է Ավետիք Իսահակյանը՝ այդ մասին ասելով. 

1960 թվականին լույս է տեսել «Լոռի» ալմանախը, իսկ մի քանի տարի անց հրատարակվել են Նորիկ Սաֆարյանի, Սերո Անտոնյանի, Ռազմիկ Պողոսյանի, Մհեր Բեժանյանի, Գրետա Մկրտչյանի, Հրաչյա Սարուխանի բանաստեղծական առաջին գրքերը, Գալուստ Գալստյանի պատմվածքների ու նովելների ժողովածուն։
1968 թվականի նոյեմբերի 21-ին Կիրովականում անցկացվել է հանրապետության երիտասարդ և սկսնակ գրողների ութերորդ խորհրդակցությունը (մասնակիցներ էին Նաիրի Զարյանը, Համո Սահյանը, Պարույր Սևակը, Անահիտ Սահինյանը, Մկրտիչ Սարգսյանը, Սուրեն Աղաբաբյանը, Հրանտ Թամրազյանը, Սերգեյ Սարինյանը և այլք), որի արդյունքում Կիրովականի գրական միավորումը վերակազմավորվել է ՀԳՄ Կիրովականի բաժանմունքի, իսկ 2006 թվականից՝ Լոռու մարզային բաժանմունքի։
Հայաստանի սովետական գրողների միության Կիրովականի բաժանմունքի առաջին հաշվետու ընտրական ժողովը կայացել է 1974 թվականի փետրվարի 26-ին, որտեղ զեկուցումով հանդես է եկել Նոր-Այրը և իր խնդրանքի համաձայն ազատվել բաժանմուքի պատասխանատու քարտուղարի պարտականությունից։
2010 թվականին Վանաձորի ավագանու որոշմամբ բաժանմունքը նոր մասնաշենք է ստացել՝ տեղափոխվելով Վանաձորի Շառլ Ազնավուրի անվան մշակույթի պալատ։


== Նկարագրություն ==
Հայաստանի գրողների միության Լոռու մարզային բաժանմունքը միավորում է Հայաստանում և դրա սահմաններից դուրս հայտնի ավագ, միջին և երիտասարդ սերունդների ստեղծագործողներին։ Բաժանմունքում կազմակերպվում են տարաբնույթ գրական միջոցառումներ՝ քննարկումներ, ընթերցումներ, գրքերի շնորհանդեսներ, գրողների հոբելյաններ։
1997 թվականից հրատարակվում է մարզային գրական բաժանմունքի «Երկունք» թերթը (հիմնադիր-խմբագիր՝ Մանվել Միկոյան), որը դարձել է գրական կյանքի տարեգիրը։ Ի տարբերություն մյուս գրական-մշակութային պարբերականների՝ «Երկունք»-ը տպագրում է բացառապես գրական նյութեր։


== Ղեկավարներ ==
Ռազմիկ Պողոսյան (1974-1990)
Հրաչյա Սարուխան (1990-1992)
Նելլի Շահնազարյան (1992-1997)
Սամվել Զուլոյան (1997-2000)
Հրաչյա Սարուխան (2000-2009)
Մանվել Միկոյան (2009 թվականից)


== Ծանոթագրություններ ==


== Արտաքին հղումներ ==
ՀԳՄ Լոռու մարզային բաժանմունքը՝ Վանաձորի Շառլ Ազնավուրի անվան մշակույթի պալատում
Մոկսի բարբառ

Մոկսի բարբառ, ըստ Հրաչյա Աճառյանի՝ հայերենի կը ճյուղի բարբառներից։


== Ծանոթագրություններ ==
(6985) 1994 UF2

(6985) 1994 UF2, աստերոիդ աստերոիդների հիմնական գոտում։ Հայտնաբերվել է 1994 թվականի հոկտեմբերի 31-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,414935 ա. մ., առավելագույնը մոտենում է 2,1903 ա. մ. հեռավորության վրա և հեռանում 2,6396 ա. մ.։ Արեգակի շուրջ մեկ ամբողջական պտույտ է կատարում 1370,74 երկրային օրվա ընթացքում, իր ուղեծրով շարժվելով միջինում 0,262631 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,7° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6985) 1994 UF2 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նիկոլաևկա (գյուղ, Ալշեևսկի շրջան)

Անվան այլ կիրառումների համար տե՛ս՝ ՆիկոլաևկաՆիկոլաևկա (ռուս.՝ Николаевка, բաշկիրերեն՝ Николаевка), գյուղ Ռուսաստանի Բաշկորտոստան հանրապետության Ալշեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իսահակյաններ

Իսահակյաններ, հայ գերդաստան։ Իսահակյաններն Արևմտյան Հայաստանի Բայազետ քաղաքից 1828 թվականին եկել և հաստատվել են Գյումրի քաղաքում և մերձակա Ղազարապատ (այժմ՝ Իսահակյան) գյուղում։ Գերդաստանի նահապետն է եղել Նիկողայոս Իսահակյանը (1800-1878)։ Նրա թոռն է բանաստեղծ Ավետիք Իսահակյանը։
Իսահակյանների տոհմից սերում են հայ մշակույթի մի շարք երախտավորներ, այդ թվում՝ բանահավաքներ Մկրտիչ Իսահակյանը (1870-1920) և Հայկ Իսահակյանը (1875-1947), թարգմանիչ Արամ Իսահակյանը (1867-1940), բանաստեղծ Իսահակ Իսահակյանը, բանասեր Աբաս Իսահակյանը, կինոօպերատոր Վիգեն Իսահակյանը, գրականագետ Ավետիք (Ավիկ) Իսահակյանը՝ Ավետիք Իսահակյանի թոռը։
Աուգուստու Կոռեա

Աուգուստու Կոռեա (պորտ.՝ Augusto Corrêa), համայնք Բրազիլիայում՝ Պարա նահանգի կազմում։ Գտնվում է Պարա նահանգի հյուսիսարևելյան մարզում։ Մտնում է Բրագանտինայի գավառի կազմի մեջ։ Բնակչությունը կազմում է 34 998 մարդ՝ 2006 թվականի տվյալներով։ Գրավում է 1 091,043 կմ2 տարածք։ Բնակչության խտությունը՝ 32,1 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 55.920.747,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.640,53 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,618 (տվյալները՝ ՄԱԿ-ի զարգացման ծրագրի)։
Մուլգի

Մուլգի (էստ․՝ Mulgi), գյուղ Էստոնիայի Վիլյանդիմաա նահանգի Հալլիստե շրջանում։
2011 թվականի տվյալներով գյուղում բնակվում էր 47 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Պետար Գոլուբովիչ

Պետար Գոլուբովիչ (սերբ.՝ Petar Golubović / Петар Голубовић, հուլիսի 13, 1994(1994-07-13), Բելգրադ, Հարավսլավիայի Դաշնային Հանրապետություն), սերբ ֆուտբոլիստ, «Պիստոյիզե» ակումբի աջ պաշտպան (խաղացողի իրավունքները պատկանում են «Ռոմա»-յին), 2013 թվականին մինչև 19 տարեկանների շրջանի Եվրոպայի չեմպիոն։


== Կարիերա ==


=== Ակումբային ===
«Ցրվենա Զվեզդա» ակումբի դպրոցի սան. վաղ տարիներին նրա տաղանդը նկատել է Ալեքսանդր Յանկովիչը։ «Ցրվենա Զվեզդա» ակադեմիայի ապագա անդամ, Պետարը 2012 թվականին հայտնվել է Nike «The Chance» ֆուտբոլային ակադեմիայի եզրափակիչ մրցաշարում։ 2013 թվականից մինչև 2014 թվականը նա հանդես եկավ ՕՖԱ ակումբում, որտեղ իր դեբյուտը նշեց 2013 թվականի ապրիլի 3-ին 18 տարեկան հասակում, խաղալով «Վոյվոդինա» ակումբի դեմ խաղում (նրա մարզիչը այդ ժամանակ եղել է Զորան Միլինկովիչը, ՕՖԱ-ն հաղթեց նվազագույն 1։0 հաշվով)։
2014 հունվարի 31-ին Պետարը 1 միլիոն եվրոյի դիմաց տեղափոխվեց «Ռոմա» և չորս ու կես տարվա պայմանագիր կնքեց ակումբի հետ։ Այնուհետև վարձավճարով տեղափոխվեց Սերիա Բ-ում հանդես եկող «Նովարա» ակումբ, մինչև 2013/2014 մրցաշրջանի ավարտ, իսկ այնուհետև կարիերան շարունակեց «Պիստոյիզե»-ում։


=== Հավաքականում ===
Գոլուբովիչը 2013 թվականին Եվրոպայի մինչև 19 տարեկանների առաջնությունում խաղացել է Սերբիայի հավաքականի կազմում և թիմի հետ նվաճել է չեմպիոնական տիտղոսը։ Երիտասարդ հավաքականի կազմում նա դեբյուտը նշել է 2013 թվականի հոկտեմբերի 11-ին, խաղալով Կիպրի դեմ (հաղթելով 2։1 հաշվով)։


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)


=== Հարցազրույց ===
Звезди није био добар, купила га "вучица": Голубовић у Роми (սերբ.)
Петар Голубовић импресионирао тренере Барселоне и ушао у полуфинале "Шансе" (սերբ.)
Изабран најбољи млади фудбалер Србије без потписаног професионалног уговора (սերբ.)
Голубовић у рикверцу: Из Суперлиге у Серију Б, па у трећу лигу (սերբ.)
Սան Մարկո դեյ Կավոտի

Սան Մարկո դեյ Կավոտի (իտալերեն՝ San Marco dei Cavoti), կոմունա Իտալիայի Կամպանիա մարզի Բենևենտո գավառում։
Բնակչությունը կազմում է 3638 մարդ, բնակչության խտությունը կազմում է 77 մարդ/կմ²։ Զբաղեցնում է 49 կմ² մակերես տարածք։ Փոստային ինդեքս՝ 82029, հեռախոսային կոդ՝ 0824։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0824 984009
Էլեկտրոնային փոստ՝ info@comune.sanmarcodeicavoti.bn.it
Պաշտոնական կայք՝ http://www.comune.sanmarcodeicavoti.bn.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Բայբուրդ (գետ)

Անվան այլ կիրառումների համար տե՛ս՝ Բայբուրդ (այլ կիրառումներ)Բայբուրդ, գետ Թուրքիայում, Կարս գետի ձախակողմյան վտակը։ Հոսելով հյուսիս-արևմուտքից հարավ-արևելք անցնում է համանուն գյուղով հասնում է մայր գետին։


== Ծանոթագրություններ ==
Անզե

Անզե (ֆր.՝ Annezay), համայնք Ֆրանսիայում՝ Պուատու-Շարանտ երկրամասի Ծովափնյա Շարանտի գավառի Սեն Ժան դ՛Անժելի շրջանում։ Մտնում է Տոննե Բուտոն կանտոնի կազմի մեջ։ 
Համայնքի INSEE կոդ՝ 17012։


== Բնակչություն ==
Համայնքի բնակչությունը 2010 թվականին կազմում էր 160 մարդ։


== Տնտեսություն ==
2010 թվականի տվյալներով 89 աշխատունակ տարիքի մարդկանցից (15-64 տարեկան) 65-ը տնտեսապես ակտիվ էին, 24-ը անգործունակ (ակտիվության ցուցանիշը 73.0 %, 1999 թվականին եղել է՝ 57.1 %)։ 65 աշխատունակ բնակիչներից 60-ը աշխատում էին (31 տղամարդ և 29 կին), անաշխատանք էին 5-ը (1 տղամարդ և 4 կին)։
24 անգործունակ մարդկանցից 13-ը աշակերտներ կամ ուսանողներ են, 5-ը թոշակառու, 6-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ․ Անզե (ֆր.)
Անզե
Կալաքյոյ (Արղանա-Մադենի գավառ)

Կալաքյոյ, գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Խաչաղբյուր (Դաշկեսանի շրջան)

Անվան այլ կիրառումների համար տե՛ս՝ Խաչաղբյուր (այլ կիրառումներ)Խաչաղբյուր կամ Խաչբուլաղ (այժմ կոչվում է Խոշբուլաղ ադրբ.՝ Xoşbulaq), գյուղ ներկայիս Ադրբեջանի Հանրապետության Դաշկեսանի շրջանում, պատմական Մեծ Հայքի Ուտիք նահանգի Գարդման գավառում։


== Տես նաև ==
Դաշկեսանի շրջան


== Արտաքին հղումներ ==
Թազաքենդ բնակավայրը «GEOnet Names Server» կայքում։


== Ծանոթագրություններ ==
Տաղարան (5306)

Տաղարան (5306), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5306 թվի տակ։ Ձեռագիրը գրվել է 17-րդ դարում։ Գրված է թղթի վրա, որը ունի 11,5x8,5 չափս։ Ձեռագիրը կազմված է 99 թերթից։ Գրված է միասյուն, նոտրգրով։ Կազմը` կաշեպատ տախտակ դրոշմազարդ, աստառը՝ զարդահյուս սև մետաքս։ Հիշատակարան հետագայի՝ 96բ (1792 թ.):


== Բովանդակություն ==
Տաղք (Սրիկ Կոստանդ, Յովհ. Երզնկացի, Շամս, Գր. Աղթամարցի, Յովհ. Թլկուրանցի, Մարտ. Հիզանցի, Ֆարման Մանուկ, Մկր. Նաղաշ, Առ. Բաղիշեցի, Արբ. Անկիւրացի, Յակ. Արծկեցի, Ծանր Խոջայ, Սադաղա Պոռեցի, անանունք)։


== Ծանոթագրություններ ==
(3194) Դորսեյ

(3194) Դորսեյ (անգլ.՝ Dorsey), աստերոիդ աստերոիդների հիմնական գոտում։ Հայտնաբերվել է 1982 թվականի մայիսի 27-ին Կարոլին Շումեյկերի կողմից Պալոմարում։
Միջին հեռավորությունը Արեգակից կազմում է 3,009059 ա. մ., առավելագույնը մոտենում է 2,6961 ա. մ. հեռավորության վրա և հեռանում 3,322 ա. մ.։ Արեգակի շուրջ մեկ ամբողջական պտույտ է կատարում 1906,53 երկրային օրվա ընթացքում, իր ուղեծրով շարժվելով միջինում 0,188824 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,96° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3194) Դորսեյ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հորդացում

Հորդացում, գետի ջրային ռեժիմի անկանոն վիճակ, ջրի մակարդակի կտրուկ տատանումով արագ, կարճատև բարձրացում և իջեցում՝ նույն արագությամբ։ Հաճախ նկատվում է գարնանը և աշնանը գետերի ջրերի բարձրացումով և իջեցումով, ուղեկցվում է հունից ափ դուրս գալով։ 


== Նկարագրություն ==
Հորդացման տևողությունը հստակ չէ, կարող է տատանվել մի քանի ժամից մինչև մի քանի օր։ Բարձրությունը կարող է տատանվել՝ առանձին դեպքերում գերազանցելով վարարումների ամենամեծ թվին։ Տարվա ընթացքում կրկնվում է տարբեր ուժգնությամբ, և նույն վայրում հորդացման տևողությունը լինում է տարբեր։   
Հորդացման պատճառները տարբեր են՝ տաք օդային զանգվածների ներթափանցման հետևանքով առաջացած հալոցքային ջրերն, հորդառատ անձրևներ, ջրամբարի պատվարի քանդվել (արհեստական հորդացում) և այլն։   
Հայաստանում հորդացման հոսքի առավելագույն ցուցանիշները եղել են հետևյալ թվականներին՝ 1936, 1938, 1946, 1951, 1953, 1963, 1968, 1979, իսկ նվազագույնը՝ 1961 թվականին։ Հայաստանում հորդացման հետևանքով սելավներ առաջանում են հետևյալ գետերի և գետակների վրա՝ Գետառ, Դալար, Շաղափ, Ողջի, Տաշիր և Արեգունու լեռնաշղթայից Սևանա լիճ հոսող գետակներ։ Եղել են նաև դեպքեր, երբ սելավներն առաջացրել են ավերածություններ, օրինակ՝ Երևանում 1946 թվականին մայիսի 25-ին Գետառի և 1956 թվականի օգոստոսի 28-ին Ողջիի հորդացումները։


== Ծանոթագրություններ ==
Պաղին (Բալուի գավառ, Բալուից հյուսիս-արևմուտք)

Պաղին, գյուղ Արևմտյան Հայաստանում, Բալուի գավառակում կամ Խարբերդի վիլայեթի Դերսիմի գավառում։ Գտնվում էր Բալու քաղաքից հյուսիս-արևմուտք` լենռահովտում։


== Պատմություն ==
Եղել է զուտ հայաբնակ գյուղ։ Բնակիչներն այստեղ են եկել Պաղին քաղաքի ամայացումից հետո` XV դարի սկզբներին։


== Բնակչություն ==
XX դարի սկզբին 674 հայ բնակիչ։


== Տնտեսություն ==
Բնակչության հիմնական զբաղմունքը հողագործությունն ու վաճառականությունն էր։


== Պատմամշակութային կառույցներ ==
Պաղինն ուներ Ս. Սարգիս անունով վանք և Ս. Աստվածածին անունով եկեղեցի և ևս մի ավերակ վանք։


== Կրթություն ==
Գյուղում գործում էր դպրոց։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Բելեդու

Բելլեդու (ֆր.՝ Belleydoux), համայնք Ֆրանսիայում, գտնվում է Ռոն Ալպեր մարզում՝ Էն գավառում՝ Նանյուտա շրջանում։
Համայնքի INSEE կոդը 01035։


== Աշխարհագրություն ==

Համայնքը գտնվում է Փարիզից հարավ-արևմուտք 390 կմ հեռավորության, Լիոնից հյուսիս-արևմուտք 95 կմ հեռավորության և Բուրկ ան Բրեսից արևմուտք 45 կմ հեռավորության վրա։
Համայնքի տարածքով հոսում է Սեմեն գետը։ Համայնքի տարածքի մեծ մասը պատված է անտառներով։


== Կլիմա ==
Կլիման՝ կիսամարցամաքային՝ ցուրտ ձմեռներով և տաք ամառներով։ Անձրևները լինում են ոչ հաճախ՝ հիմնականում ամռանը։


== Բնակչություն ==
Համայնքի բնակչությունը 2010 թվականի տվյալներով կազմում է 321 մարդ։


== Ադմինիստրացիան ==


== Տնտեսություն ==
2010 թվականի տվյալներով աշխատունակ տարիքում (15-64 տարեկան) գտնվող 216 մարդկանցից 180-ը վարում են ակտիվ տնտեսական կյանք, 36 ՝ ոչ ակտիվ (ակտիվության ցուցանիշը՝ 83,3 %, 1999 թվականին՝ եղել է 79,7 %)։ 180 ակտիվ բնակիչներից 171 աշխատել են (91 տղամարդ և 80 կին), գործազուրկ են եղել 9 բնակիչ (4 տղամարդ և 5 կին)։ 36 ոչ ակտիվ բնակիչներից 10 եղել են աշակերներ կամ ուսանողներ, 14՝ թոշակառուներ, 12 եղել են ոչ ակտիվ այլ պատճառներով։.


== Ծանոթագրություններ ==


== Արտաքին հղումներ ==
«Բելլեդու» (ֆրանսերեն)։ Ֆրանսիայի տնտեսության և վիճակագրության ազգային համալսարանը։ Վերցված է 2014-05-20 
«Բելլեդու» (ֆրանսերեն)։ cassini.ehess.fr։ Վերցված է 2014-05-20
Մացկովա Լուչկա (գյուղ, Լուբնիի շրջան)

Մացկովա Լուչկա (ուկրաիներեն՝ Мацкова Лучка), գյուղ Ուկրաինայի Պոլտավայի մարզի Լուբնիի շրջանում։
2001 թվականի տվյալներով Մացկովա Լուչկա գյուղում բնակվում էր 109 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մեհրաբյան (այլ կիրառումներ)

Մեհրաբյան, կարող է վերաբերել

Անդրանիկ Մեհրաբյան, հայ խորհրդային հոգեբույժ (1904)։
Հմայակ Մեհրաբյան, խորհրդային բանակի գնդապետ (1901-1942)։
Սերժ Մեհրաբյան, (հոկտեմբերի 8, 1931, Երևան), հայ քանդակագործ։
Այղրըջա

Այղրըջա, լեռ Հայկական լեռնաշխարհում, Գեղամա լեռնահամակարգում։ Հիշատակվում է Պ. Սեմյոնովը («Географическо-статистическiй словарь Россiйской Имперiи» т.1)։ Բարձր՝ մոտ 950 մետր։


== Ծանոթագրություններ ==
Այգու անկյուն Մոնժերոնում

«Այգու անկյուն Մոնժերոնում» (ֆր.՝ Coin de jardin à Montgeron), Կլոդ Մոնեի նկարը, որը ներկայում պահվում է Էրմիտաժի հավաքածուում։
Նկարում պատկերված է Ռոտեբուրգ ամրոցի այգու մի հատված․ առջևի պլանում ծաղկած վարդեր են լճակի ափին։ 


== Պատմություն ==
Կտավն ստեղծվել է շուրջ 1876 թվականին ֆինանսիստ և բարերար Էռնեստ Օշեդեի պատվերով որպես Մոնժերոնի Ռոտեբուրգ ամրոցի չորս դեկորատիվ պաննոներից մեկը․ նույն շարքի մյուս աշխատանքներն են՝ «Լճակ Մոնժերոնում» (Էրմիտաժ), «Հնդկահավեր» (Օրսե), «Որս» (մասնավոր հավաքածու)։ 
«Այգու անկյուն Մոնժերոնում» նկարը ցուցադրվել է իմպրեսիոնիստների երրորդ ցուցահանդեսում։ Գեղանկարչության քննադատ Ժ․ Ռիվերը այն կոչել է «Լճակի անկյուն գեորգիններով»։ Սակայն Ա. Բարսկայան  հնարավոր է համարում, որ այդ ժամանակ ցուցադրվել էր ոչ թե այդ նկարը, այլ դրա էսքիզը։ Այդ էսքիզը նկարագրվել է Մոնեի ստեղծագործության կատալոգում, որը կազմել է Դ. Վիլդենշտեյնը՝ նշելով, որ այն գտնվում է ԱՄՆ-ում՝ Նեյսոն Հարիսի հավաքածուում։ Ա. Գ. Կոստենևիչը կարծում է, որ իմպրեսիոնիստների երրորդ ցուցահանդեսում ցուցադրվել է Էրմիտաժի կտավը։ Նկարում, ի տարբերություն էսքիզի, «կոմպոզիցիան մի քիչ ընդլայնված է, իսկ վարդերն առաջին պլանում ավելի ընդգծված են»։
1877 թվականին Օշեդեն սնանկացել է, և նրա ունեցվածքը (ներառյալ իմպրեսիոնիստների հավաքածուն) վաճառվել է, ինչի հետևանքով նկարն այդպես էլ իր տեղը չի գրավել ամրոցում։ Նկարը գնել է Փարիզի հայտնի կոլեկցիոներ Ժ. Բ. Ֆորը, 1900 թվականից այն պահվել է Դյուրան-Ռյուելի պատկերասրահում, որը 1907 թվականի մարտի 13-ին այն գնել է և անմիջապես 40000 ֆրանկով վաճառել մոսկվացի վաճառական և կոլեկցիոներ Իվան Մորոզովին։ Հոկտեմբերյան հեղափոխությունից հետո նրա հավաքածուն ազգայնացվել է, և այդ կտավը ի թիվս այլոց հայտնվել է Նոր արևմտյան արվեստի պետական թանգարանում, իսկ թանգարանի լուծարումից հետո 1948 թվականին փոխանցվել է Էրմիտաժին։ 2014 թվականի վերջից ցուցադրվում է Սերգեյ Շչուկինի և Մորոզով եղբայրների հիշատակի պատկերասրահում՝ Գլխավոր շտաբի շենքում (սրահ 403)։
Պետական Էրմիտաժի արևմտաեվրոպական կերպարվեստի բաժնի գլխավոր գիտաշխատող, արվեստագիտության դոկտոր Ալբերտ Կոստենևիչը 19-րդ դարի և 20-րդ դարի սկզբի ֆրանսիական արվեստին նվիրված իր ակնարկում, նկարագրելով «Այգու անկյուն Մոնժերոնում» նկարը, նշել է․


== Ծանոթագրություններ ==


== Գրականություն ==
Барская А. Г., Костеневич А. Г. Французская живопись. Вторая половина XIX — XX век. Каталог (Государственный Эрмитаж. Собрание западноевропейской живописи). — Л.: Искусство, 1991. — 473 с.
Братья Морозовы. Великие русские коллекционеры: каталог выставки / Государственный Эрмитаж; Государственный музей изобразительных искусств имени А. С. Пушкина. — СПб.: Изд-во Гос. Эрмитажа, 2019. — 368 с. — ISBN 978-5-93572-861-8
Импрессионизм. Письма художников. Воспоминания Дюран-Рюэля. Документы / Пер. с франц. П. В. Мелковой; вступ. статья и общ. ред. А. Н. Изергиной, прим. А. Г. Барской (сост. Л. Вентури). — Л.: Искусство, 1969. — 388 с.
Костеневич А. Г. Французское искусство XIX — начала XX века. Очерк-путеводитель. — Л.: Искусство, 1984. — 294 с.
Ревалд Д. История импрессионизма / Пер. с англ. П. В. Мелковой; вступ. ст. и общ. ред. М. А. Бессоновой. — М.: Республика, 1994. — 415 с. — ISBN 5-250-02391-6
Michel de Decker, Claude Monet, éd. Pygmalion, 2009․
Մշվիդոբիան

Մշվիդոբիան (վրաց.՝ მშვიდობიანი), գյուղ Վրաստանում։ Գտնվում է Կախեթի մարզի Լագոդեխի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 532 մարդ։


== Ծանոթագրություններ ==
(3248) Ֆարինելա

(3248) Ֆարինելա (անգլ.՝ Farinella), աստերոիդ աստերոիդների գոտու արտաքին մասում։ Հայտնաբերվել է 1982 թվականի մարտի 21-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 3,200772 ա. մ., առավելագույնը մոտենում է 2,7074 ա. մ. հեռավորության վրա և հեռանում 3,6942 ա. մ.։ Արեգակի շուրջ մեկ ամբողջական պտույտ է կատարում 2091,61 երկրային օրվա ընթացքում, իր ուղեծրով շարժվելով միջինում 0,172116 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,86° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3248) Ֆարինելա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գալիցիա

Գալիցիա, Գալիչինա, արևմտաուկրաինական հողերի (Լվովի, Իվանո-Ֆրանկովսկի, Տերնոպոլի) և հարավային և հարավ-արևելյան լեհական հողեր (Կրակով, Տարնուվ, Նովի Սոնչ, Ժեշուվ, Պշեմիշլ) մարզերը։ 9-11-րդ դարերում մտել է Կիևյան Ռուսիայի, այնուհետև Գալիցիա Վոլինյան իշխանության 1352 թվականից` Լեհաստանի թագավորության կազմի մեջ։ 1772 թվականին եղել է Ավստրիայի կայսրության կազմում։ 1918 թվականին Գալիսիան կրկին մտավ Լեհաստանի կազմում, 1939-1941 թվականներին՝ խորհրդային և գերմանական, 1941-1944 թվականներին՝ գերմանական օկուպացիայի տակ, իսկ 1945 թվականին բաժանվեց Լեհաստանի և ԽՍՀՄ-ի, իսկ 1991 թվականից՝ Լեհաստանի և Ուկրաինայի միջև։
1945 թվականին ԽՍՀՄ կազմի մեջ մտած Գալիցիայի այն հատվածում բնակվող լեհերը հիմնականում տեղահանվել են Երկրորդ համաշխարհային պատերազմից հետո։ Ենթադրվում է, որ այսօր այս տարածքներում մնացել է ընդամենը 100 հազար։ լեհերը, մինչդեռ մինչ պատերազմը նրանց թիվը գերազանցում էր 2 միլիոնը։ Բացի այդ, Գալիսիայից մոտ 100,000 լեհեր սպանվել են ուկրաինացիների կողմից ուկրաինացիների կողմից լեհերի ցեղասպանության ժամանակ 1943-1945 թվականներին։


== Հայերը Գալիցիայում ==
Հայերը Գալիցիայում հիշվում են 12-13-րդ դարերում։ Գալիցիայի իշխան Դանիիլ Ռոմանովիչը հրավիրել է հայ ռազմիկներին արտաքին թշնամիների դեմ պայքարելու համար։ Կամենեց-Պոդոլսկը մոնղոլներից պաշտպանելու համար 1241 թվականին Ղրիմի Կաֆա քաղաքից հայկական մի զորամաս է օգնության գնում։ 14-րդ դարում այստեղ հայեր են եկել մերձվոլգյան վայրերից, ապա Կիլիկիայից, 15-րդ դարի վերջերին` Ղրիմից, 16-րդ դարի վերջերին Ջալալիների ապստամբության և 17-րդ դարի սկզբին Աբաս I-ի բռնագաղթի հետևանքով`բուն Հայաստանից։
Հայկական հնագույն գաղթօջախ է եղել Լվովը, որի շինարարությանը Լև Դանիլովիչ իշխանը հրավիրել է հայ արհեստավորների։ Տարբեր ժամանակներում հայեր են հաստատվել Ստանիսլավում, Լիսեցում, Տիսմենեցում, Գորոդենկայում և այլուր։ Լեհական թագավորները հայերին տվել են արտոնություններ Հայաբնակ քաղաքներում ինքնավարության գերագույն մարմինը 40 հոգուց բաղկացած ավագների խորհուրդն էր (40 եղբարց խորհուրդ), որն ընտրվել է հարուստներից և ցմահ։ Հայ արհեստավորները ունեցել են իրենց համքարությունները։ 17-րդ դարում Վատիկանի հրամանով հայերին պարտադրվել է կաթոլիկություն լեհական Իշխանությունների և կաթոլիկ հոգևորականության կողմից։
Գալիցիայի հայերի 40-ամյա պայքարն ավարտվել է պարտությամբ։ Կաթոլիկության պարտադրումից հետո հայերն աստիճանաբար ձուլվել են, և 18-րդ դարի վերջերին երբ Գալիցիան միացվել է Ռուսաստանին, Գալիցիայի հայերի մեծ մասն արդեն լեհացել էին։


=== Լեհահայ հարաբերություններ ===
Գալիցիայի հայերը սերտ հարաբերությունների մեջ են եղել իրենց հարևանների`լեհերի և ուկրաինացիների հետ։ 1621 թվականին նրանք լեհ-թուրքական պատերազմի ժամանակ կռվել են թուրքերի դեմ, իսկ 1672 թվականին Կամենեցը պաշտպանել են թուրքերից։ Հայերը հանգանակություն են արել լեհ գերիներին փրկագնով ազատելու համար։ Նրանք լեհական արքունիքում դիվանագիտական կարևոր պաշտոններ են զբաղեցրել։ Գալիցիայի շատ հայեր մասնակցել են Դավիթ Բեկի ապստամբությանը։


== Ծանոթագրություններ ==
Յունգաս (գետ)

Յունգաս (ռուս.՝ Юнгас), գետ Ռուսաստանում, հոսում է Կարելական ինքնավար հանրապետությունում։ Թափվում է Տարազմո Գումարինա լիճ։ Գետի երկարությունը 20 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Սեգեժա գետի ակունքն է մինչև Սեգեժսկի հիդրոհանգույց, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 02020001112102000005807
Հիդրոլոգիական ուսումնասիրությունների կոդը - 102000580
Ավազանի կոդը - 02.02.00.011
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ռութ Քիրնի

Ռութ Քիրնի (անգլ.՝ Ruth Kearney, նոյեմբերի 11, 1984(1984-11-11), Լոնդոն, Միացյալ Թագավորություն), իռլանդացի դերասանուհի։


== Կենսագրություն ==
Քիրնին ծնվել է Լոնդոնում, իռլանդական ընտանիքում։ Երբ նա հինգ տարեկան էր, ծնողների հետ տեղափոխվել է Դուբլին։ Վաղ տարիքում որոշել է դերասանուհի դառնալ։ Քիրնին սովորել է Թրինիթի քոլեջի դրամայի դպրոցում, այնուհետև վերադարձել Անգլիա և շարունակել ուսումը Բրիստոլ Օլդ Վիկի թատերական դպրոցում։ Ուսման վարձը վճարելու համար Ռութը մատուցողուհի է աշխատել և կես դրույքով այլ աշխատանքներ է կատարել։ 2009-2010 թվականներին նա խաղացել է թատրոնում, մասնակցել «Օ, ինչ հրաշալի պատերազմ է», «Օթելլո», «Որքան կարևոր է լուրջ լինելը», «Երեք քույր» և այլն ներկայացումների։ 2010 թվականին ուսումն ավարտելուց հետո Քիրնին ստացել է Ջես Փարքերի դերը «Յուրայի շրջանի պորտալ» գիտաֆանտաստիկ սերիալում, որտեղ նկարահանվել է երկու եթերաշրջանների ընթացքում։
2012 թվականին Քիրնին նորամուտը նշել է ամերիկյան հեռուստատեսությամբ՝ դրվագային դեր խաղալով «Գաղտնի կապեր» սերիալում, 2014 թվականին նկարահանվել է «Տիրան» սերիալի երկու դրվագներում։ Ավելի խոշոր` սերիական մարդասպան Դեյզի Լոկի դերը նա ստացել է Fox հեռուստաալիքի «Հետևորդներ» դետեկտիվ սերիալում, որտեղ նրա հերոսուհին պարբերաբար հայտնվում էր երրորդ եթերաշրջանի ընթացքում, որն էկրան էր բարձրացել 2015 թվականին։ Այս սերիալում նկարահանումների ավարտից հետո Քիրնիին հրավիրել են Լոս Անջելես՝ Netflix-ի նոր կատակերգական սերիալում դերի համար։ Այնուհետև Ռութը «Մաքուր էջից» սերիալում ստացել է Լոնդոն անունով մատուցողուհու դերը։ Նրա հերոսուհին սերիալի կենտրոնական կերպարներից մեկն է, որը սիրային եռանկյունում է Ուիլ Առնետի և Դևիդ Սալիվանի հերոսների հետ։ Առաջին հաջող խաղաշրջանից հետո սերիալը երկարացվել է երկրորդով, որտեղ նույնպես Քիրնին նկարահանվել է։ Քիրնին նաև նկարահանվել է Epix հեռուստաալիքի «Հասնել գաճաճին» սերիալի երեք դրվագներում, որի ցուցադրությունը սկսվել է 2017 թվականին։


== Անձնական կյանք ==
2009 թվականին Քիրնին սկսել է հանդիպել դերասան Թեո Ջեյմսի հետ, որի հետ սովորել է Բրիստոլի թատերական դպրոցում։ Նրանց հարաբերությունների մասին հանրությանը հայտնի է դարձել 2012 թվականին, հաղորդվել էր, որ 2015 թվականին նրանք նշանադրվել են։


== Ֆիլմագրություն ==


== Ծանոթագրություններ ==
Երջանկության համաշխարհային զեկույց

Երջանկության համաշխարհային զեկույց (անգլ.՝ World Happiness Report), ՄԱԿ-ի Կայուն զարգացման լուծումների որոնման հանձնաժողովի (անգլ.՝ UN Sustainable Development Solutions Network) կողմից հրապարակվող ամենամյա զեկույց։
2011 թվականի հուլիսին ՄԱԿ-ի գլխավոր ասամբլեան բանաձև է ընդունել, որը ՄԱԿ-ի անդամ երկրներին կոչ է անում գնահատել իրենց ժողովրդի երջանկությունը և այն օգտագործել որպես կողմնորոշիչ պետության քաղաքականության մեջ։ Դրան հաջորդել է 2012 թվականի ապրիլի 2-ին կայացած ՄԱԿ-ի «Երջանկություն և բարեկեցություն։ Նոր տնտեսական պարադիգմայի սահմանում» բարձր մակարդակի առաջին նիստը, որը վարել է Բութանի վարչապետ Ջիգմե Թինլեյը։ Բութանն աշխարհում առաջին և առայժմ միակ երկիրն է, որը պաշտոնապես ընդունել է համախառն ազգային երջանկությունը (ՀԱԵ) համախառն ներքին արդյունքի (ՀՆԱ) փոխարեն՝ որպես զարգացման հիմնական ցուցանիշ։
Երջանկության առաջին համաշխարհային զեկույցը հրապարակվել է 2012 թվականի ապրիլի 1-ին՝ որպես հանդիպման հիմնարար տեքստ։ Այն միջազգային հանրության ուշադրությունը գրավել է որպես աշխարհում երջանկության առաջին համընդհանուր հետազոտություն։ Զեկույցում շարադրվել են համաշխարհային երջանկության սկզբունքները, երջանկության և աղքատության պատճառները, ինչպես նաև թեմատիկ հետազոտություններում լուսաբանված հետևանքները։ 2013 թվականի սեպտեմբերին երջանկության երկրորդ համաշխարհային զեկույցում առաջարկվել է առաջին միջազգային տեսությունը, և այդ պահից ի վեր՝ զեկույցը հրապարակվում է ամեն տարի։ Զեկույցում օգտագործվում են Գելապի ինստիտուտի հարցումների տվյալները։ Զեկույցները կարելի է տեսնել «World Happiness Report» կայքէջում։
2018, 2019, 2020 թվականներին վարկանիշում առաջին տեղն զբաղեցրել է Ֆինլանդիան։


== Երկրների վարկանիշ ==
Ազգային երջանկության գնահատման համար օգտագործվում է 6 գործոն՝ մեկ շնչի հաշվով ՀՆԱ, սոցիալական աջակցություն, կյանքի միջին տևողություն, քաղաքացիների ազատությունն ինքնուրույն կենսականորեն կարևոր որոշումներ կայացնելու, առատաձեռնությունն ու վերաբերմունքը կոռուպցիայի նկատմամբ։ Յուրաքանչյուր գործոն գնահատվում է 10 բալանոց սանդղակով։ Յուրաքանչյուր երկիր նույնպես համեմատվում է հիպոթետիկ երկրի հետ, որը կոչվում է «Հակաուտոպիա»։ Հակաուտոպիան ներկայացնում է ամենացածր ազգային միջին արժեքները յուրաքանչյուր առանցքային փոփոխականի համար և մնացորդային սխալի հետ օգտագործվում որպես ռեգրեսիայի էտալոն։


=== 2017 ===


=== 2018 ===


=== 2020 ===
2020 թվականի զեկույցում երրորդ անգամ անընդմեջ առավել երջանիկ երկիր է ճանաչվել Ֆինլանդիան։ Վարկանիշում հաջորդ տեղերը զբաղեցրել են Դանիան, Շվեյցարիան, Իսլանդիան և Նորվեգիան։ Միացյալ Նահանգներն զբաղեցրել է 11-րդ տեղը, Ռուսաստանը՝ 73-րդ, Հայաստանը՝ 116-րդ։ Վերջին տեղում Աֆղանստանն էր։ Ընդհանուր առմամբ՝ վարկանիշում 156 երկիր է եղել։


== Տես նաև ==
Համախառն ներքին երջանկություն


== Ծանոթագրություններ ==


== Գրականություն ==
World Happiness Report 2020 : [անգլ.] : [арх. 23 Մարտի 2020] / J. F. Helliwell, R. Layard, J. Sachs, J.-E. De Neve, eds.. — New York : Sustainable Development Solutions Network, 2020. — 151 p. — ISBN 978-1-7348080-0-1.


== Արտաքին հղումներ ==
«World Happiness Report»-ի պաշտոնական էջ
Sustainable Development Solutions Network
Տեղեկապատկեր
Ժողովածու (3501)

Ձեռագրի անվանումը (Ժողովածու), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3501 թվի տակ։ Ձեռագիրը գրվել է 1778 թվականին Սիմեոն գրիչի կողմից։ Գրված է թղթի վրա, որը ունի 18,5x12,5 չափս։ Ձեռագիրը կազմված է 303 թերթից։ Գրված է միասյուն, նոտրգիր-ով։ Ունի կխ մանրանկարներ։ Հիշատակարաններ՝ 42ա։


== Բովանդակություն ==
Արիստոտէլի ստորադութիւնք, Պերի արմենիաս, Յաղադս առաքինութեանց, Յաղադս աշխարհի։ Դավթի վերլուծութիւն ներածութեանն Պորփիւրի, Մեկնութիւն պերի արմենիասին, Մեկնութիւն Ստորողութեանցն Արիստոտէլի։ Յովհ․ Քոնեցայ գիրք Բ բնութեանց և մի անձնատրութեան ի Քրսիտոս։ Ամենայն չար տանջելի։
Ալուջան

Ալուջան, գյուղ Արևմտյան Հայաստանում, Բիթլիսի վիլայեթի Մշո գավառում։ Գտնվում էր Մուշ քաղաքից 8 կմ հյուսիս՝ ցածրադիր հարթավայրում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Շահումյանի շրջան (այլ կիրառումներ)

Շահումյանի շրջան եզրը կարող է նշանակել.

Շահումյանի շրջան, շրջան Արցախի Հանրապետությունում,
Շահումյանի շրջան, շրջան Խորհրդային Ադրբեջանում։


== Տես նաև ==
Շահումյան (այլ կիրառումներ)
(7257) Յոշիյա

(7257) Յոշիյա (անգլ.՝ Yoshiya), աստերոիդ աստերոիդների հիմնական գոտում։ Հայտնաբերվել է 1994 թվականի հունվարի 7-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 2,360995 ա. մ., առավելագույնը մոտենում է 2,1158 ա. մ. հեռավորության վրա և հեռանում 2,6062 ա. մ.։ Արեգակի շուրջ մեկ ամբողջական պտույտ է կատարում 1325,08 երկրային օրվա ընթացքում, իր ուղեծրով շարժվելով միջինում 0,271682 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,71° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7257) Յոշիյա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կարմրաշենի պատմության և մշակույթի անշարժ հուշարձանների ցանկ (Արագածոտնի մարզ)

Անվան այլ կիրառումների համար տե՛ս՝ Կարմրաշենի պատմության և մշակույթի անշարժ հուշարձանների ցանկ (այլ կիրառումներ)Այս հոդվածը ներկայացնում է Արագածոտնի մարզի Կարմրաշեն գյուղի պատմության և մշակույթի հուշարձանների ցանկը, որը 2002 թ. հաստատվել է ՀՀ կառավարության կողմից։ Ցանկում ներառված է ընդամենը 20 հուշարձան (15 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Անցանո դի Պուլիա

Անցանո դի Պուլիա (իտալերեն՝  Anzano di Puglia), կոմունա Իտալիայում։ Գտնվում է Ապուլիա մարզում՝ Ֆոջա գավառում։ Բնակչությունը կազմում է 2232 մարդ, բնակչության խտությունը կազմում է 203 մարդ/կմ²։ Զբաղեցնում է 11 կմ² մակերես։ Փոստային ինդեքս՝ 71020, հեռախոսային կոդ՝ +39 00881։


== Արտաքին հղումներ ==
Պաշտոնական կայք (իտալ.)